CELEX: 32007R0553
Language: sk
Date: 2007-05-22
Title: Nariadenie Komisie (ES) č. 553/2007 z  22. mája 2007 , ktorým sa sedemdesiaty siedmy krát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001

23.5.2007   
            
            
               SK
            
            
               Úradný vestník Európskej únie
            
            
               L 131/16
            
         
      NARIADENIE KOMISIE (ES) č. 553/2007
   z 22. mája 2007,
   ktorým sa sedemdesiaty siedmy krát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 prvú zarážku,
   keďže:
   
               (1)
            
            
               V prílohe I k nariadeniu (ES) č. 881/2002 sú uvedené osoby, skupiny a subjekty, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia.
            
         
               (2)
            
            
               Výbor Bezpečnostnej rady OSN pre sankcie 11. mája 2007 rozhodol o zmene a doplnení zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. mája 2007
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. ES L 139, 29.5.2002, s. 9. Nariadenie naposledy zmenené a doplnené nariadením (ES) č. 507/2007 (Ú. v. EÚ L 119, 9.5.2007, s. 27).
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      
                  1.
               
               
                  Záznam „Abd al-Hadi al-Iraqi (aka Abu Abdallah, Abdal Al-Hadi Al-Iraqi)“ pod nadpisom „Fyzické osoby“ sa nahrádza takto:
                  „Nashwan Abd Al-Razzaq Abd Al-Baqi [alias a) Abdal Al-Hadi Al-Iraqi, b) Abd al-Hadi al-Iraqi, c) Abu Abdallah]. Dátum narodenia: 1961. Miesto narodenia: Mosul, Irak. Štátna príslušnosť: Irak. Ďalšie informácie: Vysoký predstaviteľ siete Al-Qaida.“
               
            
                  2.
               
               
                  Záznam „Idris Ahmed Nasreddin [tiež známy ako a) Nasreddin, Ahmad I.; b) Nasreddin, Hadj Ahmed; c) Nasreddine, Ahmed Idriss; d) Ahmed Idris Nasreddin]. Adresa: a) Corso Sempione 69, 20149 Milan, Taliansko, b) Piazzale Biancamano, Milan, Taliansko, c) Rue De Cap Spartel, Tangiers, Maroko, d) No 10, Rmilat, Villa Nasreddin in Tangiers, Maroko. Dátum narodenia: 22.11.1929. Miesto narodenia: Adi Ugri, Etiópia (teraz Eritrea). Národnosť: talianska. Národné identifikačné číslo: Talianska identifikačná karta č. AG 2028062 (platná do 7.9.2005); zahraničná identifikačná karta č.: K 5249. Talianske daňové číslo: NSRDRS29S22Z315Y. Ďalšie informácie: V roku 1994 opustil pán Nasreddin svoje miesto pobytu na 1 via delle Scuole, 6900 Lugano, Švajčiarsko a presťahoval sa do Maroka.“ pod nadpisom „Fyzické osoby“ sa nahrádza takto:
                  „Ahmed Idris Nasreddin [alias a) Nasreddin, Ahmad I.; b) Nasreddin, Hadj Ahmed; c) Nasreddine, Ahmed Idriss; d) Idris Ahmed Nasreddin]. Adresa: a) Corso Sempione 69, 20149 Miláno, Taliansko, b) Piazzale Biancamano, Miláno, Taliansko, c) 10 Route De Cap Spartel, Tanger, Maroko, d) No 10, Rmilat, Villa Nasreddin v Tangeri, Maroko, e) Via Maggio 21, P.O. Box 216, 6909 Lugano, Švajčiarsko. Dátum narodenia: 22.11.1929. Miesto narodenia: Adi Ugri, Etiópia (v súčasnosti Eritrea). Štátna príslušnosť: Taliansko. Národné identifikačné číslo: taliansky preukaz totožnosti č. AG 2028062 (platný do 7.9.2005); Zahraničný preukaz totožnosti č. K 5249. Talianske daňové číslo: NSRDRS29S22Z315Y. Ďalšie informácie: a) v roku 1994 opustil pán Nasreddin svoje miesto pobytu na 1 via delle Scuole, 6900 Lugano, Švajčiarsko a presťahoval sa do Maroka, b) predseda organizácie Miga-Malaysian Swiss, Gulf and African Chamber.“
               
            
                  3.
               
               
                  Záznam „MIGA-MALAYSIAN SWISS, GULF AND AFRICAN CHAMBER, (f.k.a. GULF OFFICE ASSOC. PER LO SVILUPPO COMM. IND. E TURIS. FRA GLI STATI ARABI DEL GOLFO E LA SVIZZERA); Via Maggio 21, 6900 Lugano TI, Švajčiarsko“ pod nadpisom „Právnické osoby, skupiny a subjekty“ sa nahrádza takto:
                  „MIGA-MALAYSIAN SWISS, GULF AND AFRICAN CHAMBER (predtým známa ako GULF OFFICE ASSOC. PER LO SVILUPPO COMM. IND. E TURIS. FRA GLI STATI ARABI DEL GOLFO E LA SVIZZERA). Adresa: Via Maggio 21, P.O. Box 216, 6909 Lugano, Švajčiarsko. Ďalšie informácie: Predsedom komory MIGA je Ahmed Idris Nasreddin.“